Beanri Testimonial - Brain Gain Neurofeedback Training
Hoe Brain Gain Terapie my lewe verander het....
Naam: Beanri Kies
Graad: Gr 6
Skool: Laerskool Wolmaransstad
Brain Gain Terapie het beslis ons lewens verander....
Ek het baie moeilik geleer, gewoonlik vanaf 3nm tot omtrent 20h30 in die aand, met kort rusperiodes tussen-in. As my ma my werk gevra het, was daar steeds goed wat ek nie kon onthou nie. My ma het my leerwerk vir my opgesom sodat ek vinniger en makliker kon leer. Ek was baie negatief ingestel gewees teenoor my leerwerk en het sommer maklik moedeloos geword as ek gesukkel het om te leer.
Ons het die advertensie in die Vrouekeur gesien van BRAIN GAIN terapie, en dit het gelyk na die oplossing vir ons probleme...
Nadat my ma vir tannie Santie in Virginia gekontak het, is ons een oggend baie vroeg oppad na haar – dis so 111 km van ons huis af!!! Ek was sommer van die begin af mal oor tannie Santie – sy't my so op my gemak gestel en is vreeslik vriendelik. Nadat my eerste TESCA teruggekom het, kon hulle vasstel dat ek 'n ADHD-telling van -3.78 het en wat dus buite die normale grense val van dogters van dieselfde ouderdom. Daar is aanbeveel dat ek 48 sessies moet doen, maar na die 24 ste sessie het my tweede TESCA so verbeter dat my ADHD-telling nou 1.35 is, ek het ook nie meer nodig om verder aan te gaan met terapie nie.
Ons het twee keer 'n week na Welkom toe gery vir terapie. Na my 5 de sessie het ons SW (Sosiale Wetenskap) geskryf by die skool. Ek het slegs 2 ure lank geleer en my ma kon my nie vasvra nie – so goed het ek my werk geken!!! Daardie dag was ons almal in trane by die huis, want normaalweg het ons maar baie gestoei en baklei en die trane het gevloei voordat ek my werk goed geken het. Groot was my verbasing vanself dat ek nie die hele middag hoef te leer nie!!! Wat 'n fees want ek kon darem nog so bietjie speel ook.
Ek het die tweede kwartaal vir my ma gesê om nie meer my werk vir my op te som nie, want ek wil op my eie probeer leer. My gemiddeld het presies dieselfde gebly – Wiskunde, Engels en EBW was my swakste vakke.
Tenspyte van die feit dat ons Revue gehad het in die Derde Kwartaal het my gemiddeld met 0.4% geklim.
Ons het die vierde kwartaal slegs Departementele vraestelle geskryf. Dit was nogal 'n vreemde ervaring aangesien al die vraestelle in 'n begripstoetsformaat was. Begripstoetse was nog nooit my sterk punt nie, maar my gemiddeld het met 2,3% verbeter.
BRAIN GAIN Terapie het ons lewens geweldig baie verander. Daar is nie meer eksamenstres in die huis nie, ek raak nie meer moedeloos oor die leerwerk nie en ek leer vinniger en geheel en al op my eie – my ma hoef nie eers meer my werk vir my te vra nie. Sommige van my onderwysers het ook gesê dat my werk in my boeke pragtig verbeter het.
Ek is so opgewonde vir 2012!! Ek wil hierdie jaar 'n gemiddeld van tenminste 80% behaal!!!
Baie dankie vir almal wat 'n groot rol gespeel het in my terapie!!